Касьцёл Зьвеставаньня Найсьвяцейшай Панны Марыі і кляштар брыгітак (Берасьце)

**Касьцёл Зьвеставаньня Найсьвяцейшай Панны Марыі і кляштар брыгітак** — помнік архітэктуры XVIII стагодзьдзя ў Берасьці. Знаходзіўся ў прадмесьці Песках. Твор архітэктуры барока. Пры будаваньні Берасьцейскай фартэцыі ўлады Расейскай імпэрыі зачынілі і часткова зруйнавалі кляштар. Па Другой сусьветнай вайне савецкія ўлады дашчэнту зьнішчылі помнік.

Комплекс складаўся з касьцёла, кляштарнага корпуса, гаспадарчых пабудоваў і саду, аточаных мурам. Магчыма, да нашага часу захаваліся падмуркі. Перад фасадам касьцёлу быў невялікі цьвінтар.

## Гісторыя
### Вялікае Княства Літоўскае
У 1623 годзе ў Берасьці збудавалі драўляныя касьцёл і кляштар брыгітак.

У 1751 годзе завяршылася ўзьвядзеньне мураванага касьцёла, які быў збудаваны коштам Ігната Леанарда Садоўскага — старосты Слонімскага. Храм у тым жа годзе асьвяціў Людвік Ігнаці Рыакур, дапаможны біскуп Луцкай дыяцэзіі, тытулярны біскуп Птолемаіды і афіцыял Берасьцейскі. Адначасна збудавалі мураваны кляштарны комплекс.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Берасьце апынулася ў складзе Расейскай імпэрыі, касьцёл і кляштар працягвалі дзеяць. У час будаваньня Берасьцейскай крэпасьці расейскія ўлады ліквідавалі кляштар. У яго будынках разьмясьцілася арыштанцкая рота. Пазьней касьцёл часткова зруйнавалі.

### Найноўшы час
Па Другой сусьветнай вайне савецкія ўлады зруйнавалі рэшткі касьцёла і кляштару.

## Архітэктура
### Касьцёл
Касьцёл — авальны ў пляне аб’ём, завершаны 8-граннай вежай з купалам, да якога далучалася апсыда з бакавымі закрысьціямі і бабінец. Касьцёл быў крыты дахоўкай, купал на вежы быў зроблены з белай бляхі. Галоўны фасад упрыгожваўся вязкамі пілястраў і завяршаўся фігурным шчытом драўлянымі вазамі і статуямі.

Інтэр’ер аздабляла стукавая ляпніна і 11 разьбяных алтароў. У багата аздобленым разьбой галоўным алтары знаходзіўся абраз на палатне Дабравешчаньня Найсьвяцейшай Паньне Марыі. Па баках яго — два аздобленыя разьбой малыя алтары з драўлянымі абразамі сьв. Гертруды і Найсьвяцейшай Панны Марыі. Іншыя, багата аздобленыя разьбой, алтары, пасрэбраныя і пазалочаныя: сьв. Язэпа, сьв. Брыгіты, Маці Божай Мэсынскай, сьв. арханёла Міхала, Провіду Божага, сьв. Аўгустына. На трох калёнах у касьцёле зьмешчаны: укрыжаваньне Ісуса Хрыста, сьв. Ян Хрысьціцель і сьв. Пётра ў аковах, з трыма малымі алтарамі з драўлянымі мэнсамі для адпраўленьня сьвятой імшы. На чацьвёртай калёне — разьбяны драўляны амбон, памаляваны белым, а месцамі пазалочаны.Па цэнтры касьцёлу па абодвух баках быдлі драўляныя лавы. На хораў касьцёлу меўся малы арган (пазітыў).

### Кляштар
Кляштарны корпус — 2-павярховы П-падобны ў пляне будынак, які далучаўся да касьцёла і ўтвараў замкнёны ўнутраны двор.

## Галерэя
### Гістарычная графіка

Bieraście, Pieski, Brygicki. Берасьце, Пескі, Брыгіцкі (1835).jpg|Абмеры, 1835 г.
Bieraście, Pieski, Brygicki. Берасьце, Пескі, Брыгіцкі (1835) (2).jpg|Абмеры, 1835 г.
Bieraście, Pieski, Brygicki. Берасьце, Пескі, Брыгіцкі (1835) (3).jpg|Абмеры, 1835 г.
Bieraście, Pieski, Brygicki. Берасьце, Пескі, Брыгіцкі (1835) (4).jpg|Абмеры, 1835 г.


### Гістарычныя здымкі

Bieraście, Pieski, Brygicki. Берасьце, Пескі, Брыгіцкі (1915-18).jpg|1915—1918 гг.
Bieraście. Берасьце (1915-18) (2).jpg|Аэрафотаздымак, 1915—1918 гг.
Bieraście, Pieski, Brygicki. Берасьце, Пескі, Брыгіцкі (1928) (2).jpg|1929 г.
Bieraście, Pieski, Brygicki. Берасьце, Пескі, Брыгіцкі (1930-39).jpg|1930-я гг.


Bieraście, Pieski, Brygicki. Берасьце, Пескі, Брыгіцкі (1936).jpg|1936 г.
Bieraście, Pieski, Brygicki. Берасьце, Пескі, Брыгіцкі (1919-39).jpg|да 1939 г.
Bieraście, Pieski, Brygicki. Берасьце, Пескі, Брыгіцкі (16-19.09.1939).jpg|верасень 1939 г.
Bieraście, Pieski, Brygicki. Берасьце, Пескі, Брыгіцкі (16-19.09.1939) (2).jpg|верасень 1939 г.


Bieraście, Pieski, Brygicki. Берасьце, Пескі, Брыгіцкі (1941-43).jpg|1941—1943 гг.
Bieraście, Pieski, Brygicki. Берасьце, Пескі, Брыгіцкі (1941-43) (2).jpg|1941—1943 гг.
Bieraście, Pieski, Brygicki. Берасьце, Пескі, Брыгіцкі (1941-43) (3).jpg|1941—1943 гг.
Bieraście, Pieski, Brygicki. Берасьце, Пескі, Брыгіцкі (1943-44).jpg|1943—1944 гг.


## Крыніцы

## Літаратура
* 
* 

## Вонкавыя спасылкі
* 

Катэгорыя:Хрысьціянскія храмы Берасьця
Катэгорыя:Храмы пад тытулам Зьвеставаньня Найсьвяцейшай Панны Марыі